На основу Закључка бр.46-91/2022-I од 30.06.2022. године о покретању поступка отуђења непокретности из јавне својине Града Сремска Митровица, јавним надметањем, СКУПШТИНА ГРАДА СРЕМСКА МИТРОВИЦА расписује

**О Г Л А С**

**ЗА ОТУЂЕЊE НЕПОКРЕТНОСТИ ИЗ ЈАВНЕ СВОЈИНЕ ГРАДА СРЕМСКА МИТРОВИЦА ПУТЕМ ЈАВНОГ НАДМЕТАЊА**

**I ПРЕДМЕТ ОТУЂЕЊА:**

Непокретност у јавној својини Града Сремска Митровица која се налази у ул. Бранка Радичевића кућни бр.116 у Чалми која се састоји од: породичне стамбене зграде површине 75м2, помоћне зграде површине 61м2 – објекат изграђен без дозволе, саграђене на **парцели број 601, уписаној у лист непокретности бр.1330 к.о. Чалма**, земљиште у грађевинском подручју, укупне површине 839м2 а која се састоји од земљишта под зградом и другим објектом површине 75м2, земљишта под зградом и другим објектом површине 61м2, земљишта уз зграду и други објекат површине 500м2 и њиве 2. класе површине 203м2

\*напомена: породична стамбена зграда је оптерећена Уговора о закупу бр. 253L/2021 од 29.11.2021. године заључен између Градско становање доо Сремска Митровица и Матић Бошка из Чалме, који истиче 01.12.2022. године (у даљем тексту: „Предмет продаје“).

**II УСЛОВИ ОТУЂЕЊА:**

Предмет продаје се отуђује у постојећем – „виђеном“ стању, без права купца на накнадне рекламације.

Разгледање наведене непокретности може се обавити сваког радног дана, за време трајања огласа, од 10.00 до 13.00 часова, по претходној најави на број телефона 022/623-788

Град Сремска Митровица као продавац гарантује да на предмету продаје нема терета или ограничења која би искључивала или ограничавала право својине купца, изузев Уговора о закупу бр. 253L/2021 од 29.11.2021. године заљученог између Градско становање доо Сремска Митровица и Матић Бошка из Чалме, који истиче 01.12.2022. године, односно не постоје правне сметње за пренос права својине.

Уколико се утврди да на непокретности која се нуди постоји било какав терет, изузев Уговора о закупу бр. 253L/2021 од 29.11.2021. године заљученог између Градско становање доо Сремска Митровица и Матић Бошка из Чалме, који истиче 01.12.2022. године, продавац се обавезује да га отклони о свом трошку, односно да купцу пружи заштиту од евикције и сноси сву одговорност за евентуалне правне недостатке.

Предметна непокретност се отуђује у својину учеснику у поступку јавног надметања који понуди највишу купопродајну цену.

Почетна купопродајна цена Предмета продаје износи укупно **1.001.520,00** (једанмилионједнахиљадапетстодвадесет) динара.

Коначна купопродајна цена Предмета продаје биће утврђена након спроведеног поступка јавног надметања а уплатиће се одједном и у целости приликом закључења уговора.

Прибавилац непокретности након закључења и овере уговора ступа на место закуподавца из Уговора о закупу бр. 253L/2021 од 29.11.2021. године заључен између Градско становање доо Сремска Митровица и Матић Бошка из Чалме, који истиче 01.12.2022. године, те после тога права и обавезе из закупа настају између њега и закупца.

Прибавилац не може захтевати од закупца да му преда ствар пре протека времена за које је закуп уговорен, а ако трајање закупа није одређено ни уговором ни законом, онда пре истека отказног рока.

За прибавиочеве обавезе из закупа према закупцу одговара преносилац као солидарни јемац.

Прибавилац ствари предате у закуп има право на закупнину почев од првог наредног рока после прибављања ствари, а ако је преносилац примио ту закупнину унапред, дужан је да му је уступи.

Од часа кад је обавештен о отуђењу закупљене ствари закупац може исплатити закупнину само прибавиоцу.

Трошкови овере уговора код јавног бележника, порез на пренос апсолутних права, трошкови укњижбе и други евентуални трошкови који могу настати у вези са реализацијом овог правног посла падају на терет купца.

Депозит износи **200.304,00** (двестахиљадатристачетири) динара, односно 20% од утврђене почетне купопродајне цене.

**III УСЛОВИ ПРИЈАВЉИВАЊА:**

Право учешћа у поступку јавног надметања имају сва правна лица, физичка лица и предузетници, који доставе потпуну и благовремену пријаву, који испуњавају остале услове огласа, који уплате депозит и доставе сву документацију која се тражи огласом.

**ПРИЈАВА** мора бити читко попуњена. Образац пријаве преузима се у Градској управи за опште и заједничке послове и имовину Града Сремска Митровица, ул. Светог Димитрија бр.13. Уредна и потпуна пријава, поред осталог мора да садржи све податке о подносиоцу понуде, и то:

* За **физичка лица**: име и презиме, адресу, број личне карте, јединствени матични број, број телефона, назив пословне банке и број жиро рачуна на који се може извршити повраћај депозита у случају да не буде изабран као најповољнији учесник на јавном надметању и пријава мора бити потписана, а ако је подносилац пријаве **предузетник** иматични број и ПИБ апријава мора бити оверена печатом предузетника
* За **правна лица**: назив и седиште, матични број, ПИБ, број телефона, назив пословне банке и број жиро рачуна на који се може извршити повраћај депозита у случају да не буде изабран као најповољнији учесник на јавном надметању, име и презиме лица овлашћеног за заступање (директор), број личне карте, јединствени матични број, као и потпис овлашћеног лица за заступање и печат фирме.

**УЗ ПРИЈАВУ СЕ ПРИЛАЖЕ**:

* фотокопија личне карте или одштампани извод биометријске личне карте подносиоца пријаве (за физичка лица и предузетнике), односно овлашћеног лица за заступање (за правна лица)
* оригинал доказа о уплати депозита у висини од 200.304,00 динара који се уплаћује на рачун Града Сремска Митровица „динарски депозит града“ број 840-1144804-98, број модела 97, позив на број 75 234, са сврхом уплате – депозит за учешће на јавном надметању за отуђење непокретности из јавне својине Града Сремска Митровица. Уплата депозита од стране лица које није подносилац пријаве, неће бити прихваћена, те ће се пријава уз тако уплаћен депозит сматрати непотпуном
* потписану изјаву да прихвата све услове из огласа (образац се преузима у Градској управи опште и заједничке послове и имовину Града Сремска Митровица, ул. Светог Димитрија бр.13)
* оригинални извод из регистра привредних субјеката или потврда да је предузетник уписан у одговарајући регистар, све не старије од 30 дана од дана објављивања огласа, (за предузетнике и правна лица)
* фотокопију потврде о пореском идентификационом броју, (за предузетнике и правна лица)
* фотокопију уговора о отварању и вођењу рачуна код пословне банке код које има рачун
* у случају да подносиоца пријаве на јавном надметању заступа пуномоћник, доставља се пуномоћје за заступање које мора бити специјално и оверено од стране јавног бележника као и фотокопија личне карте или одштампани извод биометријске личне карте пуномоћника.

Пријаве за учешће у поступку јавног надметања, са потребним доказима назначеним у огласу, достављају се Комисији за спровођење поступка јавног надметања ради отуђења непокретности из јавне својине Града Сремска Митровица на адресу Град Сремска Митровица, Светог Димитрија бр.13, Сремска Митровица, путем поште препоручено или лично у затвореној коверти на писарници Градске управе за опште и заједничке послове и имовину Града Сремска Митровица, са назнаком на коверти „ЗА ОГЛАС БР.46-103/2021-V ЗА ОТУЂЕЊЕ НЕПОКРЕТНОСТИ У ЈАВНОЈ СВОЈИНИ ГРАДА СРЕМСКА МИТРОВИЦА У ПОСТУПКУ ЈАВНОГ НАДМЕТАЊА - НЕ ОТВАРАТИ“.

Рок за подношење пријаве је 30 дана од дана објављивања огласа.

**Благовременим се сматрају пријаве које пристигну на писарницу Градске управе за опште и заједничке послове и имовину Града Сремска Митровица до 12.08.2022. године у 14 часова без обзира на начин достављања**.

Подносиоци непотпуне и неблаговремене пријаве неће имати право учешћа на јавном надметању. Непотпуне, односно неблаговремене пријаве се одбацују а уплаћени депозит враћа.

Пријава је непотпуна ако не садржи све што је прописано, ако нису приложене све исправе како је предвиђено, односно ако не садржи све податке предвиђене овим огласом или су подаци дати супротно објављеном огласу.

**IV ПОСТУПКА ЈАВНОГ НАДМЕТАЊА И ИЗБОР НАЈПОВОЉНИЈЕГ ПОНУЂАЧА**

Поступак прикупљања понуда спроводи Комисија за спровођење поступка јавног надметања ради отуђења непокретности из јавне својине Града Сремска Митровица, образована Решењем Скупштине Града Сремска Митровица бр.46-6/2022-I од 31.01.2022. године.

**Јавно надметање одржаће се 18.08.2022. године са почетком у 10.00 часова у сали број II Општине, на адреси Светог Димитрија бр.13 у Сремској Митровици.**

Уколико подносилац благовремене и потпуне пријаве не приступи јавном надметању, сматраће се да је одустао од пријаве.

Поступак јавног надметања спровешће се и у случају да пристигне најмање једна благовремена и потпуна пријава, на основу које се подносилац региструје и проглашава купцем, ако почетну цену по којој се непокретност отуђује прихвати као купопродајну цену, с тим да уколико не прихвати купопродајну цену, губи право на враћање депозита.

Понуђач који учествује у поступку јавног надметања у сваком лицитационом кругу мора понудити купопродајну цену увећану за 10.000,00 динара у односу на претходно понуђену цену (лицитациони корак).

Критеријум за избор најповољнијег понуђача је висина понуђене купопродајне цене.

Учесник који понуди највиши износ купопродајне цене потписује изјаву о висини понуђене цене коју је дужан да уплати у року утврђеном огласом.

О току поступка јавног надметања, Комисија ће водити записник и по окончаном поступку јавног надметања, утврдити предлог да се непокретност у јавној својини отуђи понуђачу који је понудио највишу купопродајну цену. Одлуку да се непокретност у јавној својини отуђи понуђачу који је понудио највишу купопродајну цену, након спроведеног поступка јавног надметања доноси Скупштина Града Сремска Митровица.

Уговор са најповољнијим понуђачем биће закључен у року од 30 дана од дана доношења одлуке да се непокретност отуђи најповољнијем понуђачу, а купопродајна цена мора бити плаћена приликом закључења уговора.

Најповољнијем понуђачу уплаћени депозит урачунава се укупну купопродајну цену.

Уколико најповољнији понуђач не приступи закључењу уговора или не плати купопродајну цену у наведеном року, сматраће се да је одустао од пријаве и губи право на повраћај депозита.

Учесници јавног надметања који нису изабрани за најповољнијег понуђача имају право на повраћај депозита, без обрачунате камате, у року од 8 дана од дана спровођења поступка јавног надметања, с тим што су дужни да у наведеном року поднесу захтев за повраћај депозита Градској управи за опште и заједничке послове и имовину да у исти упишу тачан број рачуна и назив банке за враћање депозита.

Оглас ће бити објављен у листу “Информер“, у листу „М новине“, на огласној табли Градске управе за опште и заједничке послове и имовину Града Сремска Митровица и на званичној web страни Града Сремска Митровица, с тим што ће се рок за подношење пријава рачунати од наредног дана од дана објављивања огласа у листу „Информер“, односно од 13.07.2022. године.

Све потребне информације, текст огласа, образац пријаве, упутство о начину уплате депозита, као и увид у документацију у вези са наведеним непокретностима (извод из листа непокретности, процену тржишне вредности стана, акти о измиреним трошковима коришћења непокретности и др.) могу се добити за време трајања огласа, у радно време (од 07.00 до 15.00 часова), у просторијама Градске управе за опште и заједничке послове и имовину Града Сремска Митровица на адреси Светог Димитрија 13, лично или позивом на број телефона 022/623-788, особа за контакт Маја Ковачевић.